पाएं अपने शहर की ताज़ा ख़बरें और फ्री ई-पेपरडाउनलोड करें
जिले के बहरोड़ कस्बे में पुलिस को देखकर दो लोग भट्टी में छिप गए। पुलिस ने पकड़ा तो कान पकड़कर मांगी मांगने लगे। असल में मंगलवार को बहरोड़ कस्बे में एएसपी गुरुशरण राव व बहरोड थानाधिकारी विनोद सांखला के नेतृत्व में फ्लैग मार्च निकाला जा रहा था। पुलिस आमजन को अनावश्यक घरों से बाहर नहीं निकलने को लेकर समझाइश करने में जुटी थी। इस दौरान बाजार में दो लोगों पर नजर पड़ी। वे पुलिस को देखकर पास में पतासे बनाने की अलग-अलग दो भट्टी में छिप गए। पुलिस ने उनको निकाला।
लताड़ा तो हाथ जोड़ कर माफी मांगी
पुलिस ने दोनों को लताड़ा तो वे हाथ जोड़कर मांफी मांगने लगे। दोनों ने कहा- गलती हो गई दुबारा नहीं आएंगे। इसके बाद पुलिस ने उनको छोड़ दिया। असल में कोरोना संक्रमण को लेकर पुलिस की सख्ती है। महामारी का प्रकोप जारी है। हर दिन मरीजों की संख्या बढ़ने लगी है। अस्पतालों में मरीजों को बेड नहीं मिल पा रहे हैं। ऐसे पुलिस-प्रशासन आमजन को घरों में रहकर महामारी से बचने के लिए चेता रहा है। फिर भी कुछ लोग अनावश्यक बाहर घुमने आते हैं। जिससे उनमें संक्रमण का भी डर रहता है।
पुलिस की सख्ती भी
अब पुलिस की सब जगहों पर सख्ती हो चुकी है। अनावश्यक घूमने वालों को पुलिस थाने लेकर आती है। इसके बाद क्वारंटाइन सेन्टर भी भेजा जाने लगा है। अलवर शहर में भी बुधवार को कई युवाओं को पकड़ा। जिनको बाद में क्वारेंटाइन सेंटर भेज दिया गया। अब इनकी कोरोना की जांच होगी। निगेटिव आने पर ही घर भेजा जाएगा। अन्यथा वहीं पर आइसोलेशन में रखा जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn